«GRÀFIQUES - 2026» Mostra anual de Gràfiques Contemporànies i Poesia Visual de Terrassa
2026-06-25 17:00 - 20:00 (Europe/Paris)
«GRÀFIQUES 2026»
Mostra anual de Gràfiques Contemporànies i Poesia Visual de Terrassa
Organitza:
Laboratori Creatiu d’Amics de les Arts i Joventuts Musicals
Comissariat de Samuel Garrofé
Participants, col·laboradors i obres cedides:
Michel Pierson & Ptyx, Fèlix Sampietro, Antoni Fàbregas, Àlex Monfort, Oriol Gómez «Estripaboires», Samuel Garrofé, Miquel Llonch, Xavier Aragonès, Jacint Morera, Pep Busquet, Jordi F. Fernández, Mariona Font, Claudia Borràs, Octavi Intente, Oriol Hernández, Anna Clariana, Juan Antonio Albarral, Josep González, Lidia Muniesa, Roc Alabern, Daniel Gil, Enric Sió i Taller Fotogràfic.
Exposició:
Espai d’Art La Cúpula d’Amics de les Arts i Joventuts Musicals
Del dilluns 25 de maig al divendres 3 de juliol
Inauguració divendres 29 de maig a les 19 h.

La pràctica de qualsevol activitat artística es fonamenta bàsicament en la tècnica, lʼhabilitat i la imaginació dʼaquells que la conreen, però el reduccionisme de la dècada de 1960 i la crítica de la seva pròpia legitimació van posar aquest criteri en qüestió. Aquest projecte, que hem volgut designar com a «Gràfiques», participa d’uns gèneres relacionats amb determinades «escriptures»: la fotografia, les arts gràfiques, la il·lustració, la pròpia obra gràfica, o les pràctiques implicades en el dibuix contemporani, la poesia visual i l’art imprès. Es vol donar una especial atenció a l’obra sobre paper, i també a les noves tecnologies aplicades a aquests gèneres, considerant des de qüestions formals o d’ofici, fins a les possibles implicacions ontològiques provocades per aquestes tecnologies.
Les diferents disciplines incloses en aquests redactats quedaran delimitades pel que paradoxalment les expandeix: uns determinats llenguatges; les arts, a partir del conceptualisme, abracen l’«amateurisme» com a fet reivindicatiu i provocador, en un intent de voler participar de la vida comuna, «art» i «vida», fora de majestuositats amb pretensions morals o redemptores.
Aquesta primera edició: «Gràfiques 2026», vol complimentar a molts dels autors que amb el seu treball han anat donant forma al projecte proposat pel Laboratori Creatiu d’Amics de les Arts i Joventuts Musicals de Terrassa durant els últims nou anys a l’Espai d’Art La Cúpula de l’entitat. Una mostra que anualment farà referència a les arts visuals, preferentment dʼautors de la ciutat de Terrassa.
«Lo que se debía exponer no era sólo aquello que era único e irreductible en el arte en general, sino aquello que era único e irreductible en cada arte en particular». (Clement Greenberg. «Modernist Painting». Traducció dʼElena Vilallonga).
Samuel Garrofé
Comissariat de «Gràfiques 2026»

«La revolució amb veu de dona» de Llúcia Oliva
2026-06-25 19:00 - 20:30
PRESENTACIÓ DEL LLIBRE:
«La revolució amb veu de dona» de Llúcia Oliva
🗓️ Dimecres, 25 de juny · 19.00 h
📍 Sala Vancells d’AAiJM (Sant Pere, 46, 1a planta)
ℹ️ Presentació a càrrec de Núria Iceta, Bernat Puigtobella i de la mateixa autora.

T’ha interessat aquest contingut?
📧 Subscriu-te al nostre butlletí i rebràs, cada quinze dies, les principals novetats culturals directament al teu correu electrònic.
📲 Apunta’t també al Canal de Whatsapp, on compartim continguts d’interès cada dilluns i dijous.
📱Segueix-nos a Instagram, Facebook i X (Twitter) per estar al dia de totes les activitats d’Amics de les Arts i Joventuts Musicals.

Comparteix això:
